අධිකරණ නියෝගයන් මත මොරටුව ළමා සුරැකුම් මධ්‍යස්ථානයේ රදවා සිටි ලාබාල ගැබිනි මාතාවන් දෙදෙනෙකු එම මධ්‍යස්ථානයෙන් හොර රහසේ පලාවිත් මාම්පුරි නාරක්කලිය බස් නැවතුම් පොළක සිටියදීකල්පිටිය පොලිසිය විසින් අත් අඩංගුවට ගෙන තිබේ.බාල වියේ තරුණියන් දෙදෙනකු සැකකටයුතු අයුරින් රැදි සිටින බවට ගම්වාසීන් මාම්පුරි නාරක්කලිය පොලිස් මුරපළේ නිලධාරින්ට දන්වා තිබු නිසා එම නිලධාරින් වහාම ගොස් අවේලාවේ එතැන සිටි තරුණියන් දෙදෙනා අත් අඩංගුවට ගන්නා ලදි.පසුව ප්‍රශ්න කිරිමේ දි හෙළිවි ඇත්තේ මින් එක් තරුණියක් මදුරගම පදිංචිකාරියක බවත් අනෙක්තැනැත්තිය උඩුගම මොරගහයායේ පදිංචි 14 වියේ පසුවන්නියක් බවත් හෙළිවි ඇත.ඔවුන් දෙදෙනා සිය පෙම්වතුන් නිසා ගැබ් ගැනිම නිසා අධිකරණ මඟින් තමන් මොරටුව ළමා සුරැකුම් මධ්‍යස්ථානයේ රැදවු බවත් මාසතුනක ගැබිනියන් වන තමන්ට තම පෙම්වතුන් නිතරසිහි වන බැවින් ඔවුන් හා පවුල් ජිවිත ගත කිරිම පිණිස එම ළමා සුරැකුම් මධ්‍යස්ථානවලින් පලා ආ බවත් පාර වැරදි බසයක් එනතුරැ බස් හෝල්ට් එකට වි සිටි බවත් පොලිසියට කියා ඇත.අත් අඩංගුවට ගත් ලාබාල ගැබිනියන් දෙදෙනා පුත්තලම අධිකරණය හමුවට ඉදිරිපත් කිරිමට නියමිතය..